《九月望日陪吴困宇大尹陈曲江邑博登楼作》
明代·饶相

山城霁景重阳后，与客携尊共赏秋。高栋落成来燕雀，戍楼重赏拥貔貅。

飞空瀑布明如练，环列群峰翠欲浮。满目桑麻沾雨露，凭栏倾耳听民讴。

作者简介：饶相（一五一二 — 一五九一），字志尹，号三溪。大埔人。明世宗嘉靖十四年（一五三五）进士，授中书舍人。晋户部员外郎，监山东、河南漕运。二十二年，以诖误谪无为州判官，署州事。二十四年调任兖州判官，迁淮阳郡丞。二十八年，擢南昌知府。三十二年，升饶州兵备、江西按察副使。寻乞归养，家居三十馀年，卒。著有《三溪先生文集》。清康熙《潮州府志》卷九上、清乾隆修《潮州府志》卷二八有传。